
AL
CAMEREI DEPUTAȚILOR
             

                 Vă înaintăm alăturat RAPORTUL COMUN asupra propunerii legislative pentru modificarea art.6 alin.(6) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, trimisă spre dezbatere în fond, Comisiei juridice, de disciplină şi imunităţi și Comisiei pentru agricultură, silvicultură, industrie alimentară și servicii specifice cu adresa nr. Pl-x 207  din 22 mai 2017. 
                  În raport de obiectul şi conţinutul său, iniţiativa legislativă face parte din categoria legilor organice.



	
PREŞEDINTE
Nicuşor HALICI

	
PREŞEDINTE
Alexandru STĂNESCU

  RAPORT  COMUN
asupra propunerii legislative pentru modificarea art.6 alin.(6) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România
(Pl-x 207/2017)

În temeiul dispoziţiilor art. 94 din Regulamentul Camerei Deputaţilor, republicat, cu modificările și completările ulterioare  Comisia juridică, de disciplină şi imunităţi și Comisia pentru agricultură, silvicultură, industrie alimentară și servicii specifice au fost sesizate spre dezbatere în fond, cu propunerea legislativă pentru modificarea art.6 alin.(6) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, trimisă cu adresa nr. Pl-x 207 din 22 mai 2017.
Senatul în calitate de primă Cameră sesizată a respins propunerea legislativă în şedinţa din 15 mai 2017.
Potrivit prevederilor art. 75 din Constituţia României, republicată, şi ale art.91 alin. (9) pct. 2  din Regulamentul Camerei Deputaţilor, republicat, cu modificările și completările ulterioare Camera Deputaţilor este Cameră decizională. 
Consiliul Legislativ a avizat negativ iniţiativa legislativă prin avizul nr.77 din 15 februarie 2017.
Comisia pentru drepturile omului, culte şi problemele minorităţilor naţionale a avizat negativ iniţiativa legislativă în şedinţa din 30 mai 2017.
Comisia pentru administraţie publică şi amenajarea teritoriului a avizat favorabil iniţiativa legislativă în şedinţa din 19 iunie 2017.
Comisia pentru învăţământ, ştiinţă, tineret şi sport a avizat favorabil iniţiativa legislativă în şedinţa din 20 iunie 2017.
Propunerea legislativă are ca obiect de reglementare modificarea art. 6 alin. (6) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, intervenţia legislativă fiind argumentată în Expunerea de motive prin faptul că „Statul Român protejează patrimoniul instituţiilor de învăţământ superior cu profil agricol, asigurându-le baza materială absolut necesară funcţionării şi pregătirii profesionale a studenţilor”.
În conformitate cu prevederile art. 61și 63 din Regulamentul Camerei Deputaţilor, republicat, membrii celor două Comisii au examinat propunerea legislativă în ședințe separate.
Membrii Comisiei juridice, de disciplină și imunități au examinat această iniţiativă legislativă în şedinţa din 9 martie 2020. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă.
La dezbateri a participat în calitate de invitat din partea Autorității Naţionale pentru Restituirea Proprietăților domnul George Băeșu, președinte.
Membrii Comisiei pentru agricultură, silvicultură, industrie alimentară și servicii specifice au examinat iniţiativa legislativă în şedinţa online  din 20 octombrie  2020. Membrii Comisiei pentru agricultură, silvicultură, industrie aliemtară și servicii specifice au  fost prezenţi  la  ședință conform listei de prezență.
La dezbateri a participat în calitate de invitat din partea Ministerului Agriculturii și Dezvoltării Rurale domnul Sorin Claudiu Roșu Mareș, secretar de stat.
În urma examinării iniţiativei legislative, a expunerii de motive, a avizului Consiliului Legislativ, membrii celor două Comisii au hotărât, cu unanimitate de voturi, respingerea propunerii legislative pentru modificarea art.6 alin.(6) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu amendamentele respinse redate în anexa la prezentul raport.
În raport cu obiectul şi conţinutul său, propunerea legislativă face parte din categoria legilor organice. 


	PREŞEDINTE,
Nicuşor HALICI
	PREȘEDINTE,
Alexandru STĂNESCU


	SECRETAR,
Aida Cristina CĂRUCERU
	SECRETAR,
Dan CIOCAN

	
	


Șef serviciu Anton Păștinaru


	Consilier parlamentar Roxana David
	Consilier parlamentar dr. Gabriela Amalia Ciurea

Anexă
 AMENDAMENTE RESPINSE


	Nr.  crt.
	Legea nr. 165/2013
	Text iniţiator
	Amendamente
	Motivare

	1. 
	
	
LEGE
pentru modificarea art. 6 alin.(6) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România

	Titlul legii se modifică și va avea următorul cuprins:
LEGE pentru completarea art. 12 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în Romania
Autor: Márton Árpád
	

	2. 
	
	


Articol unic. - La articolul 6 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, cu modificările şi completările ulterioare, alineatul (6) se modifică şi va avea următorul cuprins:

	Textul articolului unic se modifică și va avea următorul cuprins:
Articol unic. - La articolul 12 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al Romaniei, Partea I, nr. 278 din 17 mai 2013, cu modificările şi completările ulterioare, după alineatul (3) se completează cu un nou alineat (4) având  următorul cuprins:
Autor: Márton Árpád
	

	3. 
	(6) Sunt exceptate de la aplicarea procedurilor prevăzute la alin. (5) suprafeţele de teren cu destinaţie agricolă indispensabile activităţii de cercetare – dezvoltare - inovare şi multiplicării materialului biologic vegetal şi animal, de utilitate publică, prevăzute în anexele nr. 1-5 şi 7 la Legea nr.45/2009 privind organizarea şi funcţionarea Academiei de Ştiinţe Agricole şi Silvice «Gheorghe Ionescu-Şişeşti» şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare.
	„(6) Sunt exceptate de la aplicarea procedurilor prevăzute la alin. (5) suprafeţele de teren cu destinaţie agricolă indispensabile activităţii de cercetare – dezvoltare - inovare şi multiplicării materialului biologic vegetal şi animal, de utilitate publică, prevăzute în anexele nr. 1-5 şi 7 la Legea nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti" şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, precum şi suprafeţele de teren cu destinaţie agricolă, proprietate publică sau privată a statului, administrate de instituţiile de învăţământ superior din domeniul agricol."
	Textul de modificare al alin (6) din art. 6 se elimină.
Autor: Márton Árpád

	

	4. 
	
	
	Alineatul nou (4) va avea următorul cuprins:
”Prin excepție de la prevederile alineatului precedent, dacă  procedura de retrocedare o necesită, se poate deroga de la ordinea de înregistrare în scopul retrocedării și intabulării unor suprafețe care nu reprezintă probleme.”
Autor: Márton Árpád
	Pe teren s-a constatat în aplicarea legii că se poate întâmpla ca unele loturi de pământ pentru care s-au depus solicitări sunt problematice și prin asta împiedică retrocedarea nu numai terenurilor din jur ci și a tuturora din comună, ori măsurătorile de cadastru presupune existența unor loturi mari de teren a căror retrocedare nu ridică probleme.

